
                                                                                                            NR. 20263/26.11.2024
                                                    REFERAT DE APROBARE

Subsemnatul Dincă Florin-Ionuț, primarul Oraşului Boldeşti- Scăeni, vă supun spre analiză şi aprobare ”Proiectul de hotărâre privind aprobarea nivelurilor impozitelor şi taxelor pentru anul 2025”.

În baza Ordonanţei de urgenţă nr. 57/2019-privind Codul administrativ, a Legii nr. 227/2015-Legea privind Codul Fiscal şi a Hotărârii Guvernului  nr.1/2016 pentru aprobarea Normelor Metodologice de aplicare a Legii nr. 227/2015 privind Codul fiscal, în vederea susţinerii proiectului mai sus menționat, propun următoarele impozite și taxe locale pentru anul 2025:

-  conform art.491 alin.(1) din Legea nr. 227/2015, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către Consiliile Locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerul Dezvoltării Regionale şi Administaţiei Publice.

-  conform art.491 alin.(3) din Legea nr.227/2015, dacă hotărârea  Consilului Local nu a fost adoptată cu cel puţin 3 zile lucrătoare înainte de expirarea exerciţiului bugetar în anul fiscal următor, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei ori se determină prin aplicarea unei cote procentuale, se aplică de către compartimentul de resort din aparatul de specialitate al primarului, nivelurile maxime prevăzute de prezentul cod, indexate potrivit prevederilor alin. (1).
-  nivelurile stabilite în sumă fixă sunt prevăzute în anexa 1 – cuprizând impozitele si taxele locale pentru anul 2025 și cuprind indexarea cu rata inflaţiei de 10,4% conform indicelui de inflaţie publicat pe site-ul Ministerului Lucrărilor Publice, Dezvoltării si Administaraţiei.
Sumele prevăzute în anexa nr.1 cap.V referitor la calculul impozitelor prevăzut  la art.470, alin. (5) si (6) din Legea nr. 227/2015 s-au calculat prin indexare în funcţie de rata de schimb a monedei euro în vigoare în prima zi lucrătoare a lunii octombrie a anului 2024, publicată în Jurnalul Uniunii Europene, şi de nivelurile minime prevăzute în Directiva 1999/62/CE  de aplicare la vehiculele grele de marfă pentru utilizarea anumitor infrastructuri.
Cursul de schimb al monedei euro nivelurile minime, exprimate în euro, prevăzute în Directiva 1999/62/CE de aplicare la vehiculele grele de marfă pentru utilizarea anumitor                                                                                                                                         infrastructuri se comunică pe site-urile oficiale ale Ministerului Finanţelor Publice şi Ministerul Lucrărilor Publice, Dezvoltării şi Administraţiei.

- cota de impozitare prevăzută  la art. 457 alin. (1) din Legea nr. 227/2015 pentru clădirile rezidenţiale şi clădirile anexe aferente deţinute de persoane fizice se stabileşte la 0,1% asupra valorii clădirii.

- cota de impozitare prevăzută  la art. 458 alin. (1) din Legea nr. 227/2015  pentru clădirile nerezidențiale  şi clădirile anexe deţinute de persoane fizice se stabileşte la 0,5% asupra valorii clădirii

- cota de impozitare prevăzută  la art. 460 alin. (1) din Legea nr. 227/2015 pentru clădirile rezidenţiale şi clădirile anexă aferente deţinute de persoane juridice în cuantum de 0,12% asupra valorii clădirii.

- cota de impozitare prevăzută  la art. 460 alin. (2) din Legea nr. 227/2015 pentru clădirile nerezidenţiale si clădirile anexe aferente deţinute de persoane juridice, în cuantum de 1,3% asupra valorii clădirii

- cota prevăzută la art. 477 alin (5) din Legea nr. 227/2015 se stabileşte la 3% - taxă pentru folosirea mijloacelor de reclamă şi publicitate;

- cota prevăzută la art. 481 alin. (2) din Legea nr. 227/2015 se stabileşte :

* 1% din suma încasată la vânzarea biletelor de intrare şi a abonamentelor pentru o piesă de teatru, balet, operă, operetă, concert filarmonic sau altă manifestaţie muzicală, prezentarea unui film la cinematograf, un spectacol de circ sau orice competiţie sportivă internă sau internaţională;

* 1% din suma încasată la vânzarea biletelor de intrare şi a abonamentelor în cazul oricărei manifestări artistice decât cele menţionate;
- reducerea prevăzută la art. 470 alin (3) este de 50% reprezentând impozitiul pe mijlocul de transport hibrid;

- bonificaţia prevazută la art.462 alin (2), art.467 alin (2) si art.472 alin (2) din Legea nr. 227/2015 este de 10%;

- cota adiţională prevăzute la art.489 alin (5) este de până la 400% pentru clădirile şi terenurile neîngrijite situate în intravilan 

Se stabileşte cuantumul taxelor speciale pentru anul 2025 anexa nr.2.

Anexăm fotocopii:

* indicele de inflaţie publicat pe site-ul Ministerului Lucrărilor Publice, Dezvoltării şi Administraţiei;

* rata de schimb a monedei euro, publicată pe site-ul Ministerului Lucrărilor Publice, Dezvoltării si Administraţiei;

*nivelurile minime, exprimate în euro, prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri;

În speranţa aprobării, vă mulțumesc anticipat!

                 PRIMAR,

            DINCĂ FLORIN-IONUT

Consiliul Local al Oraşului Boldeşti-Scăeni

